	
	
	[image: image3.png]




	
	
	


Nr. 878 din 04.04.2023 
INVITAȚIE DE PARTICIPARE

În conformitate cu prevederile art. 7 alin. (5) din Legea nr. 98/2016 privind achizițiile publice, cu modificările și completările ulterioare, Comuna Brestovăț, în calitate de autoritate contractantă, invită operatorii economici să depună ofertă în vederea atribuirii, prin achiziție directă, a contractului având ca obiect Execuția lucrărilor de construcții aferente obiectivului investițional „Realizare teren sport si desfiintare corp C2 in localitatea Brestovăț, comuna Brestovăț, județul Timiș”.
Autoritatea contractantă: COMUNA BRESTOVAT
Adresa: Loc. Brestovăț, nr. 20, jud. Timiș
tel. 0256/231460, e-mail: achizitii.brestovat@gmail.com 
persoana de contact: Dobra Eugen
Procedura de atribuire: Achiziție directă
Criteriu de atribuire: Prețul cel mai scăzut
Coduri CPV:

45212221-1 Lucrari de constructii de structuri pentru terenuri de sport (Rev.2)     
Obiectul contractului de achiziție publică: Execuția lucrărilor de construcții aferente obiectivului investițional „Realizare teren sport si desfiintare corp C2 in localitatea Brestovăț, comuna Brestovăț, județul Timiș”.
Tip de contract: contract de lucrări

Descrierea succintă a contractului sau a achiziției/achizițiilor: 

Obiectul contractului îl constituie execuția lucrărilor de construire teren sport în cadrul proiectului „Realizare teren sport si desfiintare corp C2 in localitatea Brestovăț, comuna Brestovăț, județul Timiș”, conform Proiectului tehnic de execuție nr. 78/2022 întocmit de A.R.P. PROIECTARE TIMISOARA S.R.L.
Valoarea estimata totală a contractului (fără TVA) este de 577.893,87 lei din care:

· Constructii si instalatii: 572.093,87 lei (cap. 4.1.); 
· Dotari: 5.800,00 lei (cap. 4.5.);
Modul de prezentare a ofertei:
La întocmirea ofertelor, ofertanții trebuie să respecte toate cerințele menționate în Invitația de participare, Caietul de sarcini, Proiectul tehnic, precum și să completeze toate formularele atașate la prezenta invitație.

Notă: Operatorii economici trebuie să fie înregistrați în S.E.A.P. la data depunerii ofertei 
I. CONDITII DE PARTICIPARE:
Situația personala a ofertantului:
· Declarație privind neîncadrarea în situația prevăzută la art. 164 din Legea nr. 98/2016 (Formularul nr. 1);
· Declarație privind neîncadrarea în situația prevăzută la art. 165 din Legea nr. 98/2016 (Formularul nr. 2);
· Declarație privind neîncadrarea în situațiile prevăzute la art. 167 din Legea nr. 98/2016 (Formularul nr. 3);
· Declarație privind neîncadrarea în situațiile prevăzute la art. 60 din Legea nr. 98/2016 (Formularul nr. 4).
Capacitatea de exercitare a activității profesionale:

· Certificatul constatator emis de Oficiul Registrului Comerțului de pe lângă Tribunalul teritorial, care să conțină informații reale/actuale la data limită de depunere a ofertelor, din care să rezulte obiectul de activitate al operatorului economic; obiectul contractului trebuie sa aibă corespondent în codul CAEN principal sau secundar din Certificatul Constatator.

II. PROPUNEREA TEHNICA  va cuprinde:
· Declarație privind respectarea obligațiilor cuprinse în caietul de sarcini (Formularul nr. 5);
· Grafic general de realizare a investiției din care să rezulte încadrarea în durata contractului de achiziție publică;
· Personalul disponibil și propus pentru executarea contractului de execuție. La nivelul propunerii tehnice, în secțiunea dedicată personalului contractantului ofertanții urmează să includă și o descriere a modului de acces la specialiștii atestați (inclusiv nominalizarea acestora), care sunt strict necesari pentru îndeplinirea obiectului contractului, demonstrând astfel îndeplinirea cerințelor tehnice și contractuale precum și a reglementărilor, standardelor și normelor aplicabile în domeniul din care face parte obiectul contractului.
· Declaratie privind perioada de garanție acordată lucrării (Formularul nr. 6);
· Document de confirmare a acceptării de către ofertant a clauzelor contractuale;
· Declarație privind respectarea legislației privind condițiile de mediu, social și cu privire la relațiile de muncă (Formularul nr. 7).
III. PROPUNEREA FINANCIARA trebuie să fie prezentată în lei, valorile fiind exprimate cu maxim două zecimale și va cuprinde:
· formularul de ofertă (Formularul nr. 8); lipsa formularului de ofertă reprezintă lipsa ofertei, respectiv lipsa actului juridic de angajare în contract;

· centralizatorul cu lucrările executate de asociați, subcontractanți (dacă este cazul);

· centralizatorul cheltuielilor pe obiectiv (formularul F1);

· centralizatorul cheltuielilor pe categorii de lucrări, pe obiecte (formularul F2);

· listele cu cantitățile de lucrări, pe categorii de lucrări (formularul F3);

· extrasele de resurse (formularele C6, C7, C8 și C9)

Formularele F1-F3, completate cu prețuri unitare și valori, devin formulare pentru devizul ofertei și vor fi utilizate pentru întocmirea situațiilor de lucrări executate, în vederea decontării.

În situația în care două sau mai multe oferte obțin același punctaj pentru factorul de evaluare “prețul ofertei”, autoritatea contractantă va recurge la solicitarea transmiterii de către operatorii economici de documente care conțin noi prețuri (reofertare de preț) până la momentul în care se va realiza o departajare a ofertelor pe poziții distincte în clasament.

Ofertantul va include, în cadrul propunerii financiare, toate şi orice costuri legate de:

- toate lucrările stabilite precum și cele implicite ce decurg din executarea contractului în privința construcției, testării și finalizării lucrărilor. Aceasta include toate responsabilitățile constructorului pentru instalațiile de construcție, forța de muncă, supravegherea, materialele, montajul, asigurările, profitul, costuri indirecte, taxe, împreună cu toate riscurile generate, răspunderi și obligații ce decurg din contract.

- protejarea mediului, conform normelor legale, precum şi cele legate de refacerea cadrului natural după finalizarea lucrărilor,

- procurarea, transportul, depozitarea şi punerea în opera a materialelor şi echipamentelor necesare funcţionarii obiectului contractului, conform cerințelor impuse prin caietul de sarcini.

La elaborarea propunerii financiare, ofertantul va lua în calcul eventualele deduceri, dacă sunt sub efectul unei legi, toate cheltuielile pe care le implică îndeplinirea obligaţiilor contractuale, precum și marja de profit.

Informații suplimentare:

Ofertantul declarat câștigător are obligația de a constitui garanția de bună execuție, care este în cuantum de 5% din valoarea de contract, fără TVA.
Garanția de bună execuție se constituie conform prevederilor art. 154, art. (4) din Legea nr. 98/2016.

Garanția de bună execuție va fi executată de către Autoritatea Contractantă în situațiile prevăzute la art. 41 din HG nr. 395/2016.

Garanția de bună execuție se eliberează/restituie în condițiile prevăzute la art. 154^2, alin. (5) din Legea nr. 98/2016.

Perioada de valabilitate a ofertei: 30 zile de la data termenului limita de primire a ofertelor.
Data limită pentru depunerea ofertei preliminare: 11.04.2023, ora 13.00

Data și ora deschiderii ofertei preliminare: 11.04.2023, ora 14.00

Adresa de transmitere a ofertelor: 
Oferta se va depune inițial în format electronic pe adresa de e-mail: achizitii.brestovat@gmail.com, urmând ca ofertantul declarat câștigător să prezinte înaintea semnării contractului de achiziție publică, oferta în original.

Odată cu transmiterea ofertei este necesară configurarea poziției în catalogul electronic din SICAP astfel:

NR. DE REFERINȚĂ: Brestovat
COD CPV: 45212221-1 Lucrari de constructii de structuri pentru terenuri de sport (Rev.2)     
DENUMIRE: Construire teren sport în localitatea Brestovăț.
Limba de redactare a ofertelor: Româna 
Modalitatea de selectare a ofertei castigatoare: 
După evaluarea ofertelor şi desemnarea operatorului economic câştigător, autoritatea contractantă iniţiază procedura de achiziţie publică şi finalizează în S.E.A.P. „Cumpărarea directă” de la ofertantul câştigător.

Documentația de atribuire conține:
- Caiet de sarcini;

- Formulare;

- Clauze contractuale;

- Proiectului tehnic de execuție nr. 78/2022 întocmit de A.R.P. PROIECTARE TIMISOARA S.R.L.
Alte informații:
· Relații suplimentare se pot obține în scris  pe adresa de e-mail: achizitii.brestovat@gmail.com;
· Eventualele clarificări la documentația de atribuire se vor transmite pe e-mail: achizitii.brestovat@gmail.com;
· Comisia de evaluare pentru achiziția directa își rezerva dreptul de a solicita clarificări/completări ofertanților necesare în analiza ofertelor depuse.
· Documentația de atribuire se poate obține printr-o solicitare la adresa de e-mail achizitii.brestovat@gmail.com.
	

	COMUNA BRESTOVAT

	Primar,

	Dobra Eugen

